Case ID: 1110174
Sentence 0: İşin halları: İddiaçı cavabdehlər Azərbaycan Respublikası Nəqliyyat, Rabitə və Yüksək Texnologiyalar Nazirliyi xxxx İstehsalat Birliyinə və “xxxx” Məhdud Məsuliyyətli Cəmiyyətinə qarşı (Azərbaycan Respublikası Əmlak Məsələləri Dövlət Komitəsi mübahisə predmeti barəsində müstəqil tələb irəli sürməyən üçüncü şəxs qismində işə cəlb edilməklə) mülkiyyətində olan torpaq sahəsindən rabitə qurğularının çıxarılması tələbinə dair iddia ərizəsi ilə məhkəməyə müraciət etmişdir.Bakı şəhəri Nərimanov rayon məhkəməsinin 10 sentyabr 2018-ci il tarixli qətnaməsi ilə (sədrlik edən F.Abdıyev, iş 2(005)-702/2018) iddia qismən təmin edilmiş, xxxx MMC-yə məxsus rabitə qurğusunun (telefon kabelinin və telefon dirəyinin) iddiaçının mülkiyyətində olan sahədən çıxarılması, ödənilmiş 10 manat dövlət rüsumunun və ekspertiza xərcinin həmin cavabdehdən tutulması qət etmiş, iddia qalan hissədə təmin edilməmişdir.